Քեզ համար վերին գեղեր կան, մի հեռո՜ւ, հեռու աստծու մոտ գտնվող Թիֆլիս քաղաք կա, որ հարս ժամանակ գնացել ես քո նշանած Մելիքի հետ, մոթալ պանիր եք ծախել. Երևանը լսել ես, համա չես տեսել։ Մանեսը մոտ է, ծխի հոտը գալիս է։ Ասում ես, որ թոռներիցդ Կիրովականում, Երևանում կան, ուրիշ աշխարհի անուն չգիտես դու, բայց գիտես հարյուր-հարյուր, էլի հարյուր անուններ, թե սա ում ջնսից է սերում, ում տղան է, պապն ինչ գործի է և այլն, և այլն: Դա քո աշխարհն է։